jkorsvik/nowiki_second_scrape_merged huggingface dataset:
Landøya ungdomsskole (Asker)

Landøya ungdomsskole er en ungdomsskole på Nesbru i Asker. Skolen hadde 310 elever og 31 ansatte i 2008.
Skolen ligger i Landøya skolesone og tar imot elever fra Nesøya skole og Mellom-Nes skole.
Skolen ble bygget i 1970-årene, ble revet og bygget på nytt i 2018. 
Skolen hadde en svømmehall, som også ble revet da de bygget ny. Under denne svømmehallen lå ungdomsklubben Sub City, som i mange år hadde vært nedlagt. Nå er Landøya Norges fineste skole, med 4 etasjer, 1 etasje til hvert trinn, lab, sløyd, male- og kunst og håndverksrom. Det finnes også et stort musikkrom, bandrom og flere andre lydtette rom med digitale og akustiske instrumenter. Landøya har også en gigantisk gymsal, fire garderober, oase, bibliotek, kontorer, møterom, lærerværelse, kafé, scene og stort uteområde. Uteområdet består av blant annet en ballbinge, kunstgressbane, grusbane, hengekøyer, benker, sitteområde, plen, klatrestativ og klatrevegg.  
Landøya er kjent for sitt store utvalg av valgfag, hvor elevene har mye å velge mellom. 


== Kjente elever ==
To små karer, norsk rapgruppe bestående av Nicolay André Ramm og Christoffer B. Claussen (begge født 1988)
Kåre Conradi, norsk skuespiller født 1972
Ragnhild Imerslund, norsk diplomat og ambassadør


== Referanser ==
Gironden

Gironden var en moderat (republikansk) politisk fraksjon under den franske revolusjonen, i kamp med jakobinerne. Navnet skyldes at flere av grupperingens ledere kom fra Gironde.
Blant de mest fremtredende girondinerne var Jacques Pierre Brissot. Girondinerne hadde sin storhetstid i den lovgivende forsamlingens tid (1791–1792). I det etterfølgende nasjonalkonventet ble de utmanøvrert av grupperingen Berget (La Montagne). Girondinerne hadde motsatt seg henrettelsen av den avsatte kongen, og da revolusjonen gikk inn i en mer radikal fase, kunne de ikke lenger forsvare sine posisjoner.
Charlotte Corday var med i dette partiet, og det var hun som tok livet av Jean Paul Marat den 13. juli 1793.
Calcio Lecco 1912

Calcio Lecco 1912 er en italiensk fotballklubb fra Lecco, i Lombardia. Klubben ble grunnlagt i 1912. Lecco spiller for øyeblikket i Lega Pro Seconda Divisione, og spilte sist i Serie A i 1967. Lagets draktfarger er blå og mørkeblå.


== Kjente spillere ==
 Massimo Oddo
 Simone Pepe


== Kjente trenere ==
 Roberto Donadoni


== Eksterne lenker ==
(it) Offisielt nettsted
Wuzhi Shan

Wuzhi Shan (kinesisk: 五指山, pinyin: Wuzhishan) er det høyeste fjellet i øyprovinsen Hainan i Folkerepublikken Kina. Det er 1867 m høyt, og ligger innen distriktet Wuzhishan. De omliggende områder er befolket for det meste av Li-folket.
Li-folket har flere myter om hvordan fjellet fikk sitt navn, som betyr femfingerfjellet. En legende vil at de fem fjelltoppene er fossiliserte fingre fra en død klanleder fra li-folket. En ennen fortelling går ut på at hver topp er viet til de fem mektigste av li-folkets guder. Mange dikt er skrevet om fjellet. Det mest kjente er av Hainan-forfatteren Qiujun.


== Eksterne lenker ==
China Travel Tour Guide
Wuzhishan

Wuzhishan kan være:

Wuzhi Shan, et fjell i den kinesiske øyprovinsen Hainan
Wuzhishan (Hainan), et byfylke i provinsen Hainan i Kina.
Lecco

Lecco er en italiensk by i provinsen Lecco i Lombardia. Byen har om lag 45 000 innbyggere. Lecco ligger ca. 50 km nord for Milano, ved den sørøstlige delen av Comosjøen.
Elven Adda renner ut fra Comosjøen ved Lecco.
Foten av Alpene stiger opp i nord og øst og Valsassina strekker seg gjennom dem og sørover mot Lecco.


== Bilder ==

		
		


== Referanser ==


== Eksterne lenker ==
Offisielt nettsted 
(en) Lecco – kategori av bilder, video eller lyd på Commons 
(en) Lecco – galleri av bilder, video eller lyd på Commons
The Misfits (band)

The Misfits er et horror punk-band fra USA, stiftet i 1977. Navnet er tatt fra Marilyn Monroes siste film, The Misfits fra 1961.


== Diskografi ==


=== Studioalbum ===
Walk Among Us (1982)
Earth A.D./Wolfs Blood (1983)
American Psycho (1997)
Static Age (1997)
Famous Monsters (1999)
Project 1950 (2003)
The Devil's Rain (2011)


== Medlemmer ==
Glenn Danzig – vokalist
Jerry Only – bassist
Doyle Wolfgang von Frankenstein – gitarist
Dave Lombardo – trommeslager


=== Tidligere medlemmer ===
Robo
Dez Cadena
Manny Martínez
Franché Coma
Rick Riley
Mr. Jim
Bobby Steele
Joey Image
Arthur Googy
Todd Swalla
Brian Damage
Dr. Chud
Myke Hideous
Zoli Teglas
Marky Ramone
Michale Graves


== Eksterne lenker ==
(en) Offisielt nettsted 
(en) Misfits – kategori av bilder, video eller lyd på Commons 
(en) The Misfits på Apple Music 
(en) The Misfits på Discogs 
(en) The Misfits på MusicBrainz 
(en) The Misfits på Encyclopaedia Metallum 
(en) The Misfits på Spotify 
(en) The Misfits på Songkick 
(en) The Misfits på Last.fm 
(en) The Misfits på Genius — sangtekster 
(en) The Misfits på AllMusic 
The Misfits på Twitter 
The Misfits på Facebook 
The Misfits på Instagram 
The Misfits på YouTube 
The Misfits på Myspace 
Misfits Central
Jixi (Xuancheng)

Jixi (kinesisk: 绩溪县, pinyin: Jìxī Xiàn) i Kina er et fylke i provinsen Anhui under byprefekturet Xuancheng. Det har en befolkning på 180.000 og et areal på 1126 kvkm. 
Byen Huayang ligger i Jixi. Byen var berømt under Han-dynastiet. Under Tang-dynastiet, i 776, ble Jixi fylke organisert. Blant kjente personer som tilbakefører sine aner til Jixi fylke er Folkerepublikken Kinas tidligere president Hu Jintao og essayisten og sosialreformatoren Hu Shi.


== Kulturminner ==
Forfedrehallen til Hu-slekten i Longchuan (Longchuan Hushi zongci, 龙川胡氏宗祠) står på Folkerepublikken Kinas liste over kulturminner.


== Eksterne lenker ==
Offisielle hjemmesider
Longchuan Hu-Family Ancestral Hall
Longchuan Hushi zongci
Taizhou

Taizhou kan bære:

Byprefekturet Taizhou i provinsen Jiangsu i Kina.
Byprefekturet Taizhou i provinsen Zhejiang i Kina.
Albert Hofmann

Albert Hofmann (født 11. januar 1906 i Baden i Sveits, død 29. april 2008 i Burg im Leimental) var en sveitsisk vitenskapsmann kjent for syntetiseringen av lysergsyredietylamid (LSD) i 1938.


== Liv og virke ==


=== Bakgrunn ===
Hofmann ble født i Baden i Sveits. Han var den eldste av fire søsken. Faren var verktøymaker. Da han ble alvorlig syk måtte Albert bidra til familiens livsunderhold og tok da lære i handelsfag. Samtidig forberdte han seg på sin matura. Hans dåpsfadder, det vil si gudfar, finansierte studiet. Hofmann begynte i 1925 på kjemistudiet ved Universitetet i Zürich.
Hans hovedinteresse var planter og dyr. Han gjorde viktige oppdagelser angående stoffet kitin, noe han tok doktorgraden på i 1929, 23 år gammel.


=== Forskning, oppdagelsen av LSD ===
LSD ble fremstilt første gang av Hofmann i 1938, da han jobbet for det sveitsiske legemiddelselskapet Sandoz (nå Novartis) i Basel. Opprinnelig forsket han på soppen meldrøye.
Prosjektet ble satt til side i fem år, før han igjen fremstilte litt LSD-25, som stoffet ble kalt. Ved en tilfeldighet fikk han i seg litt av stoffet gjennom fingertuppene og oppdaget stoffets effekt.
Senere tok han med vilje en dose på 250µg for å teste ut effekten videre.
Hofmann ble skuffet da hans oppdagelse ble trukket fra markedet etter at det ble bannlyst verden over. Han var til sin død overbevist om at medikamentet kunne hjelpe i behandlingen av psykologiske problem.


=== Videre karriere ===
Hofmann jobbet for Sandoz til han pensjonerte seg i 1971.
Hans forskning på meldrøye resulterte i flere viktige medisiner, blant annet et medikament som forhindrer blødninger etter fødsel fremdeles i bruk.Som pensjonist var han medlem av Nobelpris-komitéen og en aktiv foredragsholder.


== Referanser ==


== Eksterne lenker ==
(en) Albert Hofmann – kategori av bilder, video eller lyd på Commons 
(en) Albert Hofmann – galleri av bilder, video eller lyd på Commons 
(en) Albert Hofmann på Internet Movie Database 
(fr) Albert Hofmann på Allociné 
(en) Albert Hofmann hos The Movie Database
Limburgsk

«Limburgsk» kan også referere til Limburg.Limburgsk (limburgs, uttales [ˈlɛmbœʁxs]) er en samling dialekter på tvers av nasjonalgrensene mellom Nederland, Belgia og Tyskland. Disse dialektene er nært knyttet til hverandre, og skiller seg fra nederlandsk (som språket ligner mest på), og utgjør derfor et eget språk. 
Limburgsk har offisiell status som regionalspråk i (på nederlandsk streektaal) i Nederland, og har derfor moderat beskyttelse på bakgrunn av Den europeiske pakt om regionale språk eller mindretallsspråk (European Charter for Regional or Minority Languages), kapittel 2.


== Referanser ==
Sentertenning

Sentertenning er når det er en tennhette sentrert i bakkant på en patron kontra randtenning som har integrert tennsats i kragen rundt bunnen på patronen. Dette er den absolutt vanligste formen for patroner i dag, og finnes på alt fra småkalibrede pistolpatroner til granatpatroner for maskinkanoner. De eneste patrontypen med en annen tennsatstype som er i alminnelig bruk i dag er randtenning, som brukes i ammunisjon for salonggevær- og pistoler (.22 Long- og Short rifle), da hylsebunnen er for liten til å ta tennhette.

		


== Referanser ==
Ole Tunold

Ole Braarud Tunold (født 18. januar 1958 i Stavanger) er en norsk psykolog. Han er generalsekretær i Norsk Psykologforening. Han er cand.psychol. fra Universitetet i Oslo, og har variert yrkesbakgrunn, blant annet fra Forsvaret og som sykehusdirektør i Rjukan og på Kongsberg.


== Referanser ==
Tennstempel

Tennstempel er den delen på et skytevåpen som antenner en patron ved å slå på tennhetten. Et alternativt navn er tennål (fra tysk Zündnadel), mens slagstift benyttes på dansk og svensk. Tennål kan også vise til den fremre delen av tennstempelet.På eldre mekanismer med ytre hane, særlig revolvere, er slagstift-delen normalt montert direkte på hanen, som igjen drives av en drivfjær. Hos nyere modeller er tennstemplet ofte enten en flytende eller fjærbelastet tennål som hanen slår mot eller et fjærdrevet tennstempel ligger integrert i mekanismen uten hane. I sylinderlåsmekanismer og hel- og halvautomatiske mekanismer er normalt tennstempelet integrert i sluttstykket. I moderne pistoler sitter tennstempelet som regel inni glidestykket, som ofte er den øvrerste delen av skytevåpenet. Primitive maskinpistoler som Stengun og Owen Gun har tennstemplet som en fast del av sluttstykket.


=== Tilpasning av tennål ===
Det er viktig at tennålen (den fremre delen av tennstempelet) ikke slår hverken for kort eller for langt ut fra støtbunnen på sluttstykkehodet. Dersom tennålen slår for langt kan den punktere tennhetten, og dersom tennålen slår for kort kan det være at tennhetten ikke antenner. Tennålens fremspring justeres på fabrikk, og eventuelt nye tennstempler bør tilpasses eller kontrolleres av børsemaker.
Noen vanlige mål på fremspring er:

1.09-1.17 mm for .22 LR
1.27-1.52 mm for sentertente pistolpatroner, både med liten og stor tennhette («small pistol» og «large pistol»)
1.52-1.63 mm for sentertente riflepatroner med liten tennhette («small rifle»)
1.57-1.68 mm for sentertente riflepatroner med stor tennhette («large rifle»)
1.27-1.40 mm for haglerI tilfeller hvor produsenten ikke oppgir toleranser på hvor mye tennålen skal stikke ut finnes det en tommelfingerregel som sier at tennålen skal stikke like mye ut som tuppens diameter.


== Se også ==
Slagtid


== Referanser ==
Jeg er blyg, jeg

Jeg er blyg jeg (originaltittel: Je suis timide... mais je me soigne) er en fransk romantisk filmkomedie fra 1978 med Pierre Richard i hovedrollene. Han har også regi og manus.


== Handling ==
Pierre er hovedkasserer på et hotell. Han største problem er hans blyghet overfor kvinner. Han får tilbud om et kurs for å overvinne blygheten og starter på dette med stor iver etter å ha møtt sin drømmepike, som ikke viser ham noen oppmerksomhet. Kursets salgsmann blir senere hans rådgiver, og sammen prøver de å gjennomføre kurset. Pierre vinner til slutt vinner sin drømmepike.


== I rollene ==
(utvalg)

Pierre Richard : Pierre Renaud
Aldo Maccione : Aldo Ferrari
Mimi Coutelier : Agnès
Jacques François : Monsieur Henri
Catherine Lachens : La routière
Robert Dalban : Le garagiste
Jacques Fabbri : Le routier
Robert Castel : Trinita
Jean-Claude Massoullier : Gilles
Francis Lax
Hélène Manesse : Irène


== Om filmen ==
VGs anmelder gav den terningkast tre.Den ble lansert på video av Fram Film rundt 1982-83.


== Referanser ==


== Eksterne lenker ==
(en) Jeg er blyg, jeg på Internet Movie Database 
(sv) Jeg er blyg, jeg i Svensk Filmdatabas 
(fr) Jeg er blyg, jeg på Allociné 
(nl) Jeg er blyg, jeg på MovieMeter 
(en) Jeg er blyg, jeg på AllMovie 
(en) Jeg er blyg, jeg på Turner Classic Movies 
(en) Jeg er blyg, jeg på Rotten Tomatoes
Køge Bugt-banen

Køge Bugt-banen er en dansk jernbanestrekning mellom København og Køge. 
Strekningen ble tatt i bruk etappevis: 1. oktober 1972 mellom Dybbølsbro og Vallensbæk, 26. september 1976 til Hundige, 30. september 1979 til Solrød Strand og 25. september 1983 til Køge. Strekningen har hatt S-tog-trafikk siden den ble opprettet.


== Linjekart ==


== Kilder ==
Banedanmark
Dansk Jernbane-Klub om Køge Bugt-banen
Nun (bokstav)

Nun (נ, sluttform ן) er den fjortende bokstaven i mange semittiske abjader, inkludert arameisk, hebraisk (נ) og arabisk (ﻥ, nūn). Det er den tredje bokstaven i thaana (ނ).
Bokstaven er opphavet til gresk ny (Ν), etrustisk  𐌍, latin N, og kyrillisk Н.
Hebraisk נ får formen ן når den er i slutten av et ord, sammenlign «שנה» (shana, år) med «בן» (ben, sønn).
Augustin Pajou

Augustin Pajou (født 19. september 1730 i Paris, død 8. mai 1809 samme sted) var en fransk billedhogger.
Han samarbeidet med og virket som lærer for flere av sine yngre samtidige kunstnere.
Allerede som 18-åring vant han Prix de Rome, og han laget sin gruppe: Pluton tenant Cerbère enchaîné som trettiåring. Denne og en del av hans portrettbyster og statuetter er nå i Louvre og regnes blant hans beste verker. 
Hans verker finnes i de fleste større kunstsamlingene i USA foruten nasjonalgallerier i flere europeiske land.


== Referanser ==


== Kilder ==
Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.
Marmorert øksefisk

Marmorert øksefisk er en art i gruppen karpelaksfisker. Det er en ferskvannsfisk som lever i Sør-Amerika. 
Den blir vanligvis rundt 35 mm lang, med en usedvanlig kroppsform. Kroppen er flattrykt fra sidene og brystet sterkt forstørret.
Marmorert øksefisk har en gyllen linje som strekker seg fra øyet til halefinnen, og området under denne har et brun- og kremfarget marmoraktig mønster (derav navnet).
Den kan «fly» over vannflaten ved å flakse med brystfinnene. 
Marmorert øksefisk er vanlig i akvariehandelen. Som de fleste fisk fra Amazonas foretrekker den bløtt, surt vann.
Den holder seg øverst i akvariet, ved overflaten, og kan være sky ved fôringstid den første tiden etter at den har blitt satt i akvariet. Med litt tid og riktige vannverdier blir den roligere.
Som de fleste karpelaksfisker er marmorert øksefisk altetende og foretrekker en variert diett.
Den tar imidlertid kun fôr fra overflaten, og vil ikke bevege seg nedover i vannet for å ta synkende fôr.
Marmorert øksefisk kan være sky, og blir lett skremt av større eller hurtigsvømmende fisk, så den passer bare for veldig fredelige selskapsakvarier eller artskar. 
Den trives også bedre hvis den slipper å dele toppsjiktet med andre arter og hvis den holdes i stim.
Den liker å ha planter med lange blader å gjemme seg under. Det er absolutt nødvendig å ha et tett lokk på akvarier som inneholder denne fisken, ettersom den kan og vil hoppe når den blir skremt. 
Marmorert øksefisk er en eggspreder og noe vanskelig å avle på.


== Eksterne lenker ==
(en) Marmorert øksefisk – oversikt og omtale av artene i WORMS-databasen 
(en) Marmorert øksefisk i Encyclopedia of Life 
(en) Marmorert øksefisk i Global Biodiversity Information Facility 
(en) Marmorert øksefisk hos FishBase 
(en) Marmorert øksefisk hos ITIS 
(en) Marmorert øksefisk hos NCBI 
(en) Kategori:Carnegiella strigata – bilder, video eller lyd på Wikimedia Commons 
(en) Carnegiella strigata – galleri av bilder, video eller lyd på Wikimedia Commons 
Carnegiella strigata – detaljert informasjon på Wikispecies
Knute på tråden

Knute på tråden (originaltittel: Loving Couples) er en amerikansk dramakomedie fra 1980 regissert av Jack Smight. Hovedrollene spilles av Shirley MacLaine, James Coburn, Susan Sarandon og Stephen Collins. Filmen handler om to par som bytter partnere.


== Handling ==
Når Greg (Stephen Collins) krasjer sin nye sportsbil, kommer den kvinnelige legen Evelyn (Shirley MacLaine) ham til unnsetning, og det oppstår raskt følelser mellom dem. Evelyns mann (James Coburn) får vite om deres forhold av Gregs partner (Susan Sarandon), noe som fører til at det også oppstår et forhold mellom de to. Det hele kompliseres ytterligere når begge parene planlegger en weekend på samme sted.


== Om filmen ==
Arbeiderbladets Jan Granum gav Knute på tråden en middels omtale og kalte filmen "en småfrivol forviklingspreget komedie i renons på minneverdige kvaliteter, men egnet til å utgjøre øyeblikkets underholdning". VGs anmelder gav den terningkast to.


== I rollene ==
(utvalg)

Shirley MacLaine ..... Evelyn
James Coburn ..... Walter
Susan Sarandon ..... Stephanie
Stephen Collins ..... Greg
Sally Kellerman ..... Mrs. Liggett


== Referanser ==


== Eksterne lenker ==
(en) Knute på tråden på Internet Movie Database 
(no) Knute på tråden hos Filmfront 
(sv) Knute på tråden i Svensk Filmdatabas 
(da) Knute på tråden i Danmark Nationale Filminstitut 
(fr) Knute på tråden på Allociné 
(nl) Knute på tråden på MovieMeter 
(en) Knute på tråden på AllMovie 
(en) Knute på tråden på Turner Classic Movies 
(en) Knute på tråden på Rotten Tomatoes 
(en) Knute på tråden på Box Office Mojo
Tequixquiac

Tequixquiac er en kommune nordøst i delstaten México i Mexico, like nord for Mexico by. Kommunen har 33 907 innbyggere (2010). Arealet er på 82,05 km², og den grenser til kommunene Apaxco, Hueypoxtla og Zumpango. Kommunens administrasjonssentrum er Santiago Tequixquiac.


== Demografi ==
Tequixquiac hadde 33 907 innbyggere i 2010. De fire største landsbyene i kommunen er de følgende:


== Referanser ==


== Eksterne lenker ==
Kommunens offisielle nettsted
Tequixquiac hos Enciclopedia de los Municipios y Delegaciones de México
Borisoglebsk

Borisoglebsk (russisk: Борисогле́бск) er en by i Voronezj oblast i Russland. Den ligger ved elva Vorona, nær samløpet med elva Khopjor, rundt 200 km øst for Voronezj.
Borisoglebsk ble grunnlagt på midten av 1600-tallet. Den er oppkalt etter de russiske helgenene Boris og Gleb.
Borisoglebsk flybase ligger 6 km øst for byen.


== Demografi ==
Befolkningsutvikling:


== Kjente personer fra Borisoglebsk ==
Ivan Fioletov – kjent bolsjeviksk revolusjonær


== Referanser ==


== Eksterne lenker ==
(ru) Offisielt nettsted 
(en) Borisoglebsk – kategori av bilder, video eller lyd på Commons
Stone – motorsykkelbandens hevn

Stone – motorsykkelbandens hevn (originaltittel: Stone) er et australsk actiondrama fra 1974 regissert av Sandy Harbutt (som også har en sentral rolle i filmen). Filmen handler om en australsk politietterforsker som går undercover og blir medlem av en brutal motorsykkelklubb for finne ut av mordet på en politiker. Hovedrollene spilles av Ken Shorter, Sandy Harbutt, Deryck Barnes og Hugh Keays-Byrne.


== Handling ==
Stone er en politietterforsker i Sydney som har fått i oppdrag å finne morderen til en senatorkandidat. For å finne morderen må han gå undercover og bli medlem av motorsykkelgjengen «The Grave Diggers», en gjeng med et dårlig rykte. Noen i motorsykkelgjengen har vært vitne til drapet og de myrdes derfor en etter en.


== Om filmen ==
Stone var en lavbudsjettfilm som ble en stor kommersiell suksess i Australia, men den gjorde det beskjedent utenfor landets grenser.Filmen ble ikke satt opp på norske kinoer, men ble utgitt på leievideo i 1982 av Breien film. Den ble forbudt midt på 1980-tallet.


== I rollene ==
(utvalg)

Ken Shorter ....  Stone
Sandy Harbutt ....  Undertaker, lder for "The grave diggers"
Deryck Barnes ....  Dr. Townes
Hugh Keays-Byrne ....  Toad
Roger Ward ....  Hooks
Vincent Gil ....  Dr. Death
Dewey Hungerford ....  Septic
James Bowles ....  Stinkfinger (as James H. Bowles)
Bindi Williams ....  Capt. Midnight
John Ifkovitch ....  Zonk
Helen Morse ....  Amanda


== Referanser ==


== Eksterne lenker ==
(en) Stone – motorsykkelbandens hevn på Internet Movie Database 
(nl) Stone – motorsykkelbandens hevn på MovieMeter 
(en) Stone – motorsykkelbandens hevn på AllMovie
Rossosj

Rossosj (russisk: Россошь) er en by i Voronezj oblast i Russland. Den ligger rundt 170 km sør for Voronezj.


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Rossosh – kategori av bilder, video eller lyd på Commons
Lollandsbanen

Lollandsbanen er et jernbaneselskap på Lolland i Danmark. Det ble opprettet i 1952 på grunnlag av forskjellige private jernbanestrekninger. Siden 1. januar 2009 er det del av Regiontog A/S.
Selskapet driftet flere regionale jernbanestrekninger, siden 14. desember 2009 er bare strekningen Nykøbing – Nakskov i drift. Sidelinjen til Bandholm drives som museumsjernbane.
Strekningen Maribo – Bandholm ble åpnet 2. november 1869 som Danmarks første privatbane.
Strekningen Maribo – Rødbyhavn ble nedlagt da strekningen Nykøbing – Rødby færge (som del av fuglefluktlinjen) ble åpnet 28. mai 1963.


== Linjekart ==


== Litteratur ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
Track map for Lolland-Falster
Slavsk

Slavsk (russisk: Славск, tysk: Heinrichswalde, polsk: Jędrzychowo, litauisk: Gastos) er en by i Kaliningrad oblast i Russland. Den ligger rundt 80 km nordøst for Kaliningrad.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Slavsk – kategori av bilder, video eller lyd på Commons
Telemark lærerhøgskole

Telemark lærerhøgskole var en høgskole for formingslærers- og allmennlærerutdanning, etablert i Notodden i 1895 under navnet Notodden lærarskule. Skolen ble i 1994 fusjonert inn i Høgskolen i Telemark.
Skolen fusjonerte med Statens lærerskole i forming, Notodden i 1978. Skolen var etablert i 1938 under navnet Statens sløyd- og teiknelærarskole, fikk navnet Statens sløyd- og teiknelærarskule, Notodden i 1964, deretter navnet Statens lærerskole i forming, Notodden fra 1966. 
Den fusjonerte skolen fikk først navnet Notodden lærerskole/Statens lærerskole i forming, og fra 1981 navnet Telemark lærerhøgskole.


== Litteratur ==
Håkon Wergeland. Notodden lærarskule 1895-1920 : festskrift til 25 års jubilæet. Notodden, 1920
Håkon Wergeland. Notodden lærarskule : minneskrift frå åri 1920-1936. Oslo, 1952
Lærerutdanning i Telemark gjennom 250 år. Redaktør: Knut Jordheim. Notodden, 1988
Henrik Halvorsen og Birger Risnes. Lærarutdanning på Notodden : 1895-1994. Notodden, 2003